Ettepanek NÕUKOGU OTSUS ühelt poolt Euroopa Ühenduste ja nende liikmesriikide ning teiselt poolt Bulgaaria vahel assotsiatsiooni loomist käsitleva Euroopa lepingu lisaprotokolli artiklis 3 sätestatud tingimuste täitmise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega

(komisjoni esitatud)

SELETUSKIRI

1. Vastavalt Bulgaariaga sõlmitud Euroopa lepingu protokolli nr 2 artikli 9 lõikele 4 võib Bulgaaria erandkorras viie aasta jooksul pärast lepingu jõustumist ja sama artikli lõike 1 punkti iii erandi kohaselt anda terasetoodetega seotud restruktureerimiseks riigiabi, tingimusel et see aitab muuta abisaavad ettevõtted restruktureerimisperioodi lõpuks tavalistes turutingimustes elujõulisteks, sellise abi suurus ja osatähtsus on rangelt piiratud elujõulisuse taastamiseks hädavajalikuga ja seda vähendatakse järk-järgult ning restruktureerimiskava on seotud üldise ratsionaliseerimise ja tootmisvõimsuse vähendamisega Bulgaarias.

2. Nimetatud esialgne periood lõppes Bulgaaria puhul 31. detsembril 1997.

3. 21. novembril 2002 taotles Bulgaaria eespool nimetatud perioodi pikendamist.

4. Kõnealuse perioodi, mil Bulgaaria võib restruktureerimiseks anda riigiabi, taotletud pikendamise heakskiitmiseks on vajalik üksikute ettevõtete elujõulisusplaane hõlmav realistlik restruktureerimiskava ja vastavus Euroopa lepingu protokolli nr 2 artkli 9 lõikes 4 sätestatud kriteeriumidele.

5. 2002. aasta mais tegi komisjon ettepaneku pikendada perioodi, mil Bulgaaria, Tsehhi Vabariik, Poola ja Rumeenia võivad anda abi oma terasesektori restruktureerimiseks, pidades silmas tungivat vajadust leida rahuldav lahendus asjaomastes kandidaatriikides terasetoodetega seotud restruktureerimisprotsessi jätkamiseks ja luua võimalused konkurentsi käsitleva peatüki alaste ühinemisläbirääkimiste lõpuleviimiseks.

6. Kõnealune pikendamine looks õigusliku aluse nõutavate restruktureerimiskavade raames restruktureerimisabi andmiseks enne ühinemist Euroopa Liiduga (antav abi peaks piirduma võimsuse vähendamisega ja olema sellega proportsionaalne); lisaks muudaks see tagasiulatuvalt õiguspäraseks abi, mida võidi anda ebaseaduslikult alates Euroopa lepingu jõustumisest.

7. Pikendamine jõustub alles pärast Euroopa lepingute protokolli nr 2 kriteeriumidele vastava restruktureerimiskava ja samadele kriteeriumidele vastavate äriplaanide vastuvõtmist ja hindamist.

8. Selle eesmärgi saavutamist silmas pidades ja arvestades, et Bulgaariaga sõlmitud Euroopa lepingu protokollis nr 2, nagu ka Poolaga sõlmitud Euroopa lepingu puhul, ei volitata assotsiatsiooninõukogu sellise pikendamise üle otsustama, koostati Bulgaariaga sõlmitud Euroopa lepingu lisaprotokoll.

9. Ühendus ja Bulgaaria kirjutasid Euroopa lepingu lisaprotokollile alla 21. novembril 2002. Euroopa Ühenduse asutamislepingu artikli 300 lõike 2 kohane ajutise kohaldamise tingimus enne jõustumist on täidetud, nagu on ette nähtud nõukogu 29. juuli 2002. aasta otsuse (EÜ) nr [.....] artikliga 1 Euroopa lepingu lisaprotokolli allakirjutamise ja ajutise kohaldamise kohta.

10. Lisaprotokollis on sätestatud protokollis nr 2 ette nähtud perioodi pikendamine teatavate tingimuste täitmise korral veel kaheksaks aastaks alates 1. jaanuarist 1998 või kuni kuupäevani, mil Bulgaaria ühineb Euroopa Liiduga, olenevalt sellest, mis on varasem.

11. Bulgaaria on tätnud esimese tingimuse, esitades komisjonile restruktureerimiskava ja äriplaani, mida on hinnanud ja mille on heaks kiitnud riigiabiga tegelev siseriiklik ametiasutus (konkurentsi kaitsmise komisjon).

12. Teine tingimus on komisjoni läbiviidav restruktureerimiskava ja äriplaani lõplik hindamine, mille eesmärgiks on kindlaks teha, kas Euroopa lepingu protokolli nr 2 artikli 9 lõikes 4 sätestatud nõuded on täidetud.

13. Komisjoni talitused on viinud läbi lõpliku hindamise, mille tulemusel jõuti järeldusele, et Bulgaaria esitatud restruktureerimiskava ja äriplaan vastavad Euroopa lepingu protokolli nr 2 artikli 9 lõikes 4 sätestatud nõuetele.

14. Komisjon teeb nõukogu otsuse ettepaneku, millega kiidetakse heaks komisjoni lõplik hinnang, nagu on ette nähtud lisaprotokolli artiklis 3. Kui nõukogu on oma heakskiidu andnud, on lisaprotokolli artiklites 2 ja 3 sätestatud tingimused täidetud ning protokollis 2 ette nähtud perioodi pikendamine jõustub.

15. Nõukogul palutakse seetõttu heaks kiita lisatud otsuse ettepaneku eelnõu ühelt poolt Euroopa Ühenduste ja nende liikmesriikide ning teiselt poolt Bulgaaria vahel assotsiatsiooni loomist käsitleva Euroopa lepingu lisaprotokolli artiklis 3 sätestatud tingimuste täitmise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega.

Ettepanek NÕUKOGU OTSUS ühelt poolt Euroopa Ühenduste ja nende liikmesriikide ning teiselt poolt Bulgaaria vahel assotsiatsiooni loomist käsitleva Euroopa lepingu lisaprotokolli artiklis 3 sätestatud tingimuste täitmise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 29. juuli 2002. aasta otsust (EÜ) nr [.....] ühelt poolt Euroopa Ühenduste ja nende liikmesriikide ning teiselt poolt Bulgaaria vahel assotsiatsiooni loomist käsitleva Euroopa lepingu lisaprotokolli allakirjutamise ja ajutise kohaldamise kohta seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega,

võttes arvesse ühelt poolt Euroopa Ühenduste ja nende liikmesriikide ning teiselt poolt Bulgaaria vahel assotsiatsiooni loomist käsitleva Euroopa lepingu lisaprotokolli seoses Euroopa lepingu protokolli nr 2 artikli 9 lõikes 4 ette nähtud perioodi pikendamisega, eriti selle artiklit 3,

võttes arvesse komisjoni ettepanekut

ning arvestades järgmist:

(1) Ühelt poolt Euroopa Ühenduste ja nende liikmesriikide ning teiselt poolt Bulgaaria vahel assotsiatsiooni loomist käsitlev Euroopa leping [1] jõustus 1. veebruaril 1995.

[1] EÜT L 360, 31.12.1994, lk 2.

(2) Bulgaariaga sõlmitud Euroopa lepingu protokolli nr 2 artikli 9 lõikes 4 on sätestatud, et Bulgaaria võib erandkorras viie aasta jooksul pärast lepingu jõustumist ja sama artikli lõike 1 punkti iii erandi kohaselt anda terasetoodetega seotud restruktureerimiseks riigiabi, tingimusel et see aitab muuta abisaavad ettevõtted restruktureerimisperioodi lõpuks tavalistes turutingimustes elujõulisteks, sellise abi suurus ja osatähtsus on rangelt piiratud elujõulisuse taastamiseks hädavajalikuga ja seda vähendatakse järk-järgult ning restruktureerimiskava on seotud üldise ratsionaliseerimise ja tootmisvõimsuse vähendamisega Bulgaarias.

(3) Nimetatud viieaastane esialgne periood lõppes 31. detsembril 1997.

(4) 21. novembril 2002 taotles Bulgaaria eespool nimetatud perioodi pikendamist.

(5) On asjakohane pikendada kõnealust perioodi veel kaheksaks aastaks alates 1. jaanuarist 1998 või kuni kuupäevani, mil Bulgaaria ühineb Euroopa Liiduga, olenevalt sellest, mis on varasem.

(6) Sel eesmärgil kirjutasid ühendus ja Bulgaaria 21. novembril 2002 alla Euroopa lepingu lisaprotokollile, mida alates nimetatud kuupäevast kohaldatakse ajutiselt.

(7) Vastavalt lisaprotokolli artiklile 2 seatakse eespool nimetatud perioodi pikendamise tingimuseks see, et Bulgaaria esitab komisjonile restruktureerimiskava ja äriplaanid, mis vastavad Euroopa lepingu protokolli nr 2 artikli 9 lõikes 4 sätestatud nõuetele ning mida on hinnanud ja mille on heaks kiitnud riigiabiga tegelev siseriiklik ametiasutus (konkurentsi kaitsmise komisjon).

(8) 2004. aasta märtsis esitas Bulgaaria komisjonile ainsa restruktureerimiseks riigiabi saanud või saava ettevõtte restruktureerimiskava ja äriplaani.

(9) Vastavalt lisaprotokolli artiklile 3 oleneb eespool nimetatud perioodi pikendamine komisjoni lõplikust hinnangust restruktureerimiskavale ja äriplaanidele.

(10) Komisjon on läbi viinud Bulgaaria esitatud restruktureerimiskava ja äriplaani lõpliku hindamise; selle hinnangu kohaselt võimaldab restruktureerimiskava ja äriplaani rakendamine asjaomasel ettevõttel muutuda tavalistes turutingimustes elujõuliseks. Lisaks on hinnangu kohaselt äriplaanis nimetatud restruktureerimiseks mõeldud riigiabi summa rangelt piiratud asjaomase ettevõtte elujõulisuse saavutamiseks hädavajalikuga ja seda vähendatakse järk-järgult ning selle andmine lõpeb 2005. aastaks. Hinnangu kohaselt saavutatakse ka üldine ratsionaliseerimine ja abisaaja ettevõtte ülemäärase tootmisvõimsuse vähendamine. Seetõttu jõuti hindamisel järeldusele, et restruktureerimiskava ja äriplaan vastavad Euroopa lepingu protokolli nr 2 artikli 9 lõikes 4 sätestatud nõuetele,

ON TEINUD JÄRGMISE OTSUSE:

Artikkel 1

Ühelt poolt Euroopa Ühenduste ja nende liikmesriikide ning teiselt poolt Bulgaaria vahel assotsiatsiooni loomist käsitleva Euroopa lepingu lisaprotokolli artikli 2 kohaselt ja seoses Euroopa lepingu protokolli nr 2 artikli 9 lõikes 4 sätestatud perioodi pikendamisega Bulgaaria poolt komisjonile esitatud restruktureerimiskava ja äriplaanid on kooskõlas protokolli nr 2 artikli 9 lõikes 4 sätestatud nõuetega.

Artikkel 2

Käesolevaga pikendatakse perioodi, mil Bulgaaria võib erandkorras terasetoodetega seotud restruktureerimiseks anda riigiabi vastavalt protokolli nr 2 artikli 9 lõike 4 sätetele, veel kaheksaks aastaks alates 1. jaanuarist 1998 või kuni kuupäevani, mil Bulgaaria ühineb Euroopa Liiduga, olenevalt sellest, mis on varasem, nagu on ette nähtud lisaprotokolli artiklis 1.

Brüssel,

Nõukogu nimel

eesistuja